
Materiale despre Sfinţii apostoli Bartolomeu şi Barnaba: 

7 traducere din limba rusă 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 

Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul Sfântului apostol Bartolomeu (glasul al 4-lea): Arătatu-te-ai mare soare 
Bisericii, cu strălucirile învățăturilor şi ale înfricoşatelor minuni, la lumină povă- 
țţuind pe cei ce te cinstesc pe tine, (B)Vartolomee, apostole al Domnului. 


Condacul 1 

Celui ales din poporul lui Israel a fi apostolul lui Hristos pentru a propovădui cre- 
dința oamenilor, minunatului Bartolomeu, îi aducem cântări de laudă, căci el a ales 
învăţătura lui Hristos mai mult decât învățătura cărturarilor evrei. Sfinte apostol 
Bartolomeu, nu ne abandona pe noi, cei care îţi cinstim amintirea şi te sărbătorim. 
Mijloceşte pentru noi, căci îți strigăm, cu buze recunoscătoare: Bucură-te, Sfânt şi 
Slăvit apostol Bartolomeu! 


Icosul 1 

Domnul și Mântuitorul întregului neam omenesc, ştiind curăţia sufletului tău, Sfin- 
te Bartolomeu, te-a îndemnat să primeşti botezul. Noi, minunându-ne de darurile 
tale duhovniceşti, te slăvim: 

Bucură-te, Bartolomeu, mare apostol al lui Hristos; 

Bucură-te, ucenicul cel mai harnic al lui Hristos; 

Bucură-te, că ai avut inima curată; 

Bucură-te, căci ai respins învăţăturile viclene ale bătrânilor evrei; 

Bucură-te, că te-ai lipit de Hristos din toată inima ta; 

Bucură-te, că ai renunţat la toate binecuvântările lumești; 

Bucură-te, că ţi-ai părăsit tatăl şi mama, fraţii şi surorile de dragul Domnului; 
Bucură-te, căci urmând pe Hristos ai perceput adevărata fericire; 

Bucură-te, că ai fost captivat de învăţătura lui Hristos; 

Bucură-te, că, urmând calea lui Hristos, ai moştenit binecuvântarea Împărăției Ce- 
rurilor; 

Bucură-te, cel mai milostiv predicator al învăţăturii lui Hristos; 

Bucură-te, slujitor credincios al Domnului; 

Bucură-te, Sfânt şi slăvit apostol Bartolomeu! 

Condacul 2 

Văzând faptele minunate ale Domnului şi Învățătorului tău şi auzind din buzele Lui 
învățătura cerească, ai înțeles clar, Sfinte Bartolomeu, împreună cu apostolul Petru 
și ceilalţi apostoli, cuvintele despre viaţa veşnică, ale Învăţătorului tău și că EI este, 
cu adevărat, Fiul lui Dumnezeu, cel Viu şi pentru EI, tot pământul învaţă să strige 
cu o singură gură: Aliluia! 


Icosul 2 

Sfinte apostol Bartolomeu, tot sufletul tău tânjea după Soarele Adevărului, ca să 
accepți şi să lucrezi cu bucurie porunca Domnului, de a predica oilor pierdute din 
casa lui Israel. Din acest motiv, ai zguduit, cu toți apostolii, credinţele false ale 
evreilor, umblând, vindecând bolnavii, curăţându-i pe leproşi, ai înviat morții, 
alungând demonii și predicând tuturor că Împărăţia Cerurilor este aproape. Ţinem 
minte ostenelile tale apostolice şi te rugăm primeşte această laudă: 

Bucură-te, împlinitor zelos al poruncilor lui Hristos; 

Bucură-te, rob ascultător al Domnului; 

Bucură-te, că nu ai dobândit nici aur, nici argint, nici aramă; 

Bucură-te, că n-ai luat nici 2 veşminte, nici toiag, cu tine pe drum conform porun- 
cil lui Hristos; 

Bucură-te, că ai adus pacea lui Hristos în casele oamenilor; 

Bucură-te, că ai umblat în multe locuri; 

Bucură-te, că lumea a acceptat prin tine, pacea lui Hristos; 

Bucură-te, că ai predicat cu sârguință învăţătura Domnului tău; 

Bucură-te, căci după Cuvântul lui Hristos, ai umblat ca o oaie printre lupi cu Evan- 
ghelia; 

Bucură-te, că ai vindecat bolile incurabile; 

Bucură-te, că ai izgonit duhurile rele; 

Bucură-te, că ai curățit leproşi şi ai înviat morții; 

Bucură-te, Sfânt şi slăvit apostol Bartolomeu! 


Condacul 3 

Puterea duhovnicească a învăţăturii evanghelice este perfectă şi captivantă, slăvite 
apostol Bartolomeu. Pentru aceasta, ai renunţat la dulceaţa acestei lumi şi ai dorit, 
întotdeauna să savurezi singura binecuvântare adevărată, ascultând cuvintele Învă- 
țătorului tău, pentru a contempla fața dulce a Domnului Hristos şi împreună cu toţi 
aleşii Săi, strigai către EI cântarea îngerească: Aliluia! 


Icosul 3 
Având bunătate nemărginită, Mântuitorul lumii şi Domnul, ştiind că vine ceasul 
Lui, ca să fie răstignit, Şi-a îndrumat ucenicii să plece în lume, arătându-le calea 

smereniei, când le-a spălat picoarele şi a binecuvântat pâinea şi vinul ca să con- 
firme taina Împărtăşaniei în Biserica Sa, pentru totdeauna. Văzând aceasta, Sfântul 
Bartolomeu, împreună cu ceilalți apostoli, din toată inima, şi-au dorit să-L imite pe 
Învățătorul lor şi ca pomenire a Lui, să îndeplinească întotdeauna Sfânta taină a 
Împărtășaniei. Pentru o voinţă atât de bună a inimii tale, te rugăm Sfinte apostol 
primeşte aceste laude: 

Bucură-te, ucenic bun și ascultător al lui Hristos; 

Bucură-te, împlinitor al poruncilor lui Hristos; 

Bucură-te, că ai fost cinstit să primeşti spălarea picioarelor de la Domnul și Învă- 
țătorul tău; 

Bucură-te, că la Cina cea de taină ai primit Trupul şi Sângele lui Hristos; 
Bucură-te, că ai învăţat tainele lui Hristos; 

Bucură-te, că ai primit o nouă poruncă de la Domnul, să îţi dai sufletul pentru prie- 
tenii tăi; 

Bucură-te, adevărat slujitor al smereniei lui Hristos; 

Bucură-te, cel curățit prin cuvântul lui Hristos; 

Bucură-te, că Domnului Hristos i-ai făgăduit că îţi vei da viaţa pentru EI; 
Bucură-te, predicatorul iubirii lui Hristos; 

Bucură-te, că eşti, pentru toată lumea, o carte de rugăciuni calde, în faţa lui Dum- 
nezeu; 


Bucură-te, că mijloceşti pentru toți cei întristați și împovăraţi; 
Bucură-te, Sfânt şi slăvit apostol Bartolomeu! 


Condacul 4 

A venit peste voi, o furtună de mare durere, Sfinte apostol Bartolomeu când L-aţi 
văzut pe Domnul şi Învățătorul vostru sărutat de trădătorul linguşitor, care L-a dat 
în mâinile judecătorilor înverşunaţi și nelegiuiți, fiind trădat şi condamnat la 
moarte rușinoasă; şi când ai auzit de la Sfintele femei, purtătoare de mir, veştile 
bucuroase ale Învierii lui Hristos şi când ai fost onorat cu ochii tăi să-L vezi pe 
Domnul înviat, văzându-l rănile Trupului Său, atunci, cu toţi apostolii, aţi prefăcut 
întristarea în bucurie, aţi strigat către Hristos Domnul cel înviat: Aliluia? 


Icosul 4 

Tu, slăvite Bartolomeu, ai auzit cuvintele divine ale Domnului, după Învierea Sa, 
iar cu mintea ta deschisă de apostol ai înțeles Scripturile, că aşa a fost scris ca Hri- 
stos să sufere și să învie din morţi în a treia zi; L-ai văzut pe Domnul tău de pe 
Muntele Măslinilor în glorie înălțându-se şi cu bucurie te-ai întors la Ierusalim, 
lăudând şi binecuvântând pe Dumnezeu. Pentru o astfel de slujire, plină de bucurie, 

a Domnului, aşteptându-L să vină, cu slavă ca să judece vii şi morții, îți cântăm, 
Sfinte apostole laudele acestea: 

Bucură-te, că ai fost cinstit să Îl vezi pe Domnul înviat; 

Bucură-te, că te-ai închinat, cu înfiorare, la rănile Trupului Său; 

Bucură-te, că ai crezut în Învierea lui Hristos; 

Bucură-te, căci ai fost umplut de Înţelepciunea și Rațiunea Lui; 

Bucură-te, că împreună cu Hristos, după Învierea Sa, te-ai bucurat să stai cu EI şi 
cu ceilalţi apostoli; 

Bucură-te, că ai învăţat să înţelegi Scripturile profetice, de la EI; 

Bucură-te, că pe Muntele Măslinilor, ai văzut Înălţarea Lui la Cer; 

Bucură-te, că ai fost cinstit să primeşti binecuvântarea Domnului; 

Bucură-te, martor al Înălţării divine; 

Bucură-te, că vorbeşti cu Îngerii cereşti şi strălucitori; 

Bucură-te, că ai avut bucurie mare şi plină de har în ziua Înălţării; 

Bucură-te, izvor luminos de laudă şi slăvire a Domnului; 

Bucură-te, Sfânt şi slăvit apostol Bartolomeu! 


Condacul 5 

Sfântul apostol Luca vesteşte în Evanghelia lui cum S-a pogorât Duhul Sfânt, în 
limbi de foc peste apostolii lui Hristos, în foişorul unde stăteau ei şi au început să 
vorbească în alte limbi, aşa cum le-a dat Duhul Sfânt să vorbească. Alături de cei- 
lalui Sfinți apostolu lui Hristos, ai fost binecuvântat, Sfinte apostole Bartolomeu și 
ai fost onorat să primeşti darul vorbirii în alte limbi, cântând către Dumnezeu, ne- 
încetat: Aliluia! 


Icosul 5 

Tu, Sfinte apostol Bartolomeu ai primit porunca de la Domnul Hristos, să predici 
Evanghelia Lui în Siria, Asia şi alte țări vecine împreună cu apostolul Filip. Pentru 
aceasta, nu te-ai temut de suferință pentru Domnul Hristos şi împreună cu Filip, L- 
ai propovăduit pe Domnul în aceste ţări; apoi v-ati dus în orașele Lidia şi Misia. 
Minunându-ne de lucrarea voastră de evanghelizare, ne bucurăm şi îi spunem: 
Bucură-te, cel ce împlineşti legămintele făcute lui Hristos; 

Bucură-te, neînfricat predicator al Evangheliei lui Hristos; 

Bucură-te, că împreună cu apostolul Filip şi sora lui, Mariamia ai umblat prin ora- 
şele din Asia şi Lidia, ducând Evanghelia oamenilor; 

Bucură-te, căci te-ai bucurat de mângâierile pline de har ale Sfântului apostol loan 
teologul; 

Bucură-te, credincios al rugăciunii către Dumnezeu; 

Bucură-te, înmulțitor zelos al darului iubirii lui Dumnezeu către oameni; 

Bucură-te, învăţător al pocăinţei; 

Bucură-te, îndrumătorul smereniei; 

Bucură-te, distrugător de idoli; 

Bucură-te, vestitor al marilor taine ale lui Dumnezeu; 

Bucură-te, că ai strigat în urechile poporului păgân cu cuvintele tale aprinse; 
Bucură-te, cel harnic, vestindu-L pe Hristos, învățătorul tău; 

Bucură-te, Sfânt şi slăvit apostol Bartolomeu! 


Condacul 6 

Predicatoriui învățăturilor lui Hristos, Sfinții Bartolomeu, Filip şi fericita Maniamia, 
s-au dus în orașul frigian leropole, care era plin de idoli ticăloşi şi unde poporul se 
închina la o viperă în capiştea idolească, adorând şi alți balauri şi vipere. Întâl- 
nindu-vă acolo cu Sfântul apostol loan teologul, făcând rugăciune toţi către Dum- 
nezeu, aţi omorât vipera cu rugăciunea, ca şi cu o sabie; iar oamenii au dat slavă lui 
Dumnezeu, cântând împreună un cântec de laudă Domnului: Aliluia! 


Icosul 6 

Lumina învățăturii lui Hristos a răsărit din belşug, în orașul Ieropole, când Sfântul 
Bartolomeu, împreună cu Sfântul apostol Filip şi sora lui Mariamia, au deschis 
ochii trupeşti ai unui anume Stahie, orb de 40 de ani, au vindecat-o pe soția anti- 
patului din leropole, mușcată de un șarpe, care zăcea aproape moartă şi au izgonit 
mulţi diavoli din oameni. Însă antipatul, când a auzit că soţia sa a îmbrăţişat cre- 
dința în Hristos, s-a umplut de furie şi a poruncit ca Sfinţii apostoli să fie daţi la 
chinuri aprige. Amintindu-ne de aceste suferinţe, pentru slava lui Hristos, îl lăudăm 
pe Sfântul apostol Bartolomeu, din toată inima noastră: 

Bucură-te, vas atotputernic al Duhului Sfânt; 

Bucură-te, săvârşitor de mari minuni; 

Bucură-te, dăruind vederea orbilor; 

Bucură-te, că ai dat vindecare celor şchiopi; 

Bucură-te, ca îi vindeci pe cei mușcati de şerpi otrăvitori; 

Bucură-te, exorcist al demonilor; 

Bucură-te, neînfricat mărturisitor al numelui dulce al lui Hristos; 

Bucură-te, condamnat la moarte împreună cu Sfântul apostol Filip; 

Bucură-te, răstignit pe zidul templului idolesc; 

Bucură-te, că ai fost păstrat nevătămat de puterea lui Dumnezeu; 

Bucură-te, că toate minunile le-ai făcut cu ajutorul lui Hristos; 

Bucură-te, căci l-ai numit pe Stahie, episcopul oraşului leropole; 

Bucură-te, Sfânt şi slăvit apostol Bartolomeu! 


Condacul 7 

Sfântul Bartolomeu, izbăvit de persecuțiile acerbe ale antipatului din Ieropole, a 
primit porunca, prin Duhul Sfânt, să predice Evanghelia lui Hristos în India, unde, 
în gloria lui Hristos a lucrat mult timp, umblând din oraș în oraș, binecuvântând 
lumea, vindecând boli incurabile şi învăţându-i pe oamenii din ţările indiene să nu 
se mai închine idolilor, ci Singurului Dumnezeu care aduce mântuirea tuturor, stri- 
gându-I: Aliluia! 


Icosul 7 

Tu, Sfinte apostol, ai arătat o minunată îngrijire pentru oamenii din țările indiene, 
când ai luminat locuitorii acestor ţări şi ai ridicat acolo Biserică şi ai tâlcuit, în lim- 
ba lor, Evanghelia Sfântului Matei ce o purtai cu tine. Pentru aceasta, oamenii din 
țările indiene îi sunt recunoscători Sfântului Bartolomeu şi îl laudă astfel: 
Bucură-te, marele nostru apostol; 

Bucură-te, tatăl nostru iubitor de copii în Hristos; 

Bucură-te, că izbăveşti femeile de durerile naşterii; 

Bucură-te, că L-ai închipuit pe Hristos Domnul în noi; 

Bucură-te, denunţând lingușirea idolilor; 

Bucură-te, cel ce ne-ai călăuzit pe toţi spre lumina adevărată; 

Bucură-te, lăsându-ne nouă cuvintele Evangheliei lui Hristos; 

Bucură-te, organizator al Bisericii lui Dumnezeu; 

Bucură-te, neobosit rugător, pentru noi, înaintea tronului lui Dumnezeu; 

Bucură-te, mijlocitor călduros către Dumnezeu pentru întreaga lume; 

Bucură-te, speranţa noastră puternică; 

Bucură-te, paznic puternic pentru mântuirea noastră; 

Bucură-te, Sfânt şi slăvit apostol Bartolomeu! 


Condacul 8 

Ritorii, cei fără de glas, nu pot să înţeleagă cum Sfântul apostol Bartolomeu, stră- 
lucind cu lumina Adevărului lui Hristos, în ţara indiană, a făcut să rodească un nou 
pământ, pe care l-a cultivat cu învățătura lui Hristos şi la sfârşitul vieții sale, s-a 
dus în Armenia cea mare, pentru a lumina şi oamenii de aici care şedeau în întu- 
nericul şi în umbra morții, să îi înveţe să cânte cu buze recunoscătoare Singurului 
Creator şi Domn: Aliluia! 


Icosul 8 

Tot pentru a propovădui Evanghelia Domnului, Sfântul apostol Bartolomeu a venit 
în Armenia cea mare și a strigat, cu zel, în rugăciunea sa către Domnul, să fie ru- 
şinaţi demonii şi ca idolii fără suflet să fie doborâţi; iar rugăciunea Sfântului apo- 
stol nu a fost zadarnică: diavolii au tăcut, idolii au căzut, oamenii au fost eliberaţi 

din chinul demonic şi al nebuniei, aducând laudă sfântului său luminător, prin cân- 
tări vesele: 

Bucură-te, apostol care ne-ai sfințit pământul; 

Bucură-te, vestindu-ne tuturor Sfânta credință adevărată; 
Bucură-te, exorcist al demonilor; 

Bucură-te, distrugător de idoli; 

Bucură-te, arzând în rugăciune şi îndrăzneală; 

Bucură-te, că ai fost un bun exemplu în slujba sfântă a Domnului; 
Bucură-te, minunatul evanghelist al lui Hristos; 

Bucură-te, slăvit făcător de minuni; 

Bucură-te, medicul celor bolnavi; 

Bucură-te, cel ce alungi durerile noastre; 

Bucură-te, cu adevărat iubit de noi toţi; 

Bucură-te, arătându-ne tuturor calea spre mântuire; 

Bucură-te, Sfânt şi slăvit apostol Bartolomeu! 


Condacul 9 

Toţi oamenii din Armenia cea mare au fost surprinși, văzând a fi săvârşite minuni 
şi semne de la tine, Sfinte apostol. Ori de câte ori au văzut idolii căzuţi şi duhurile 
necurate alungate, au dat slavă lui Dumnezeu, cel minunat întru Sfinții Săi, cân- 
tându-l, cu buze recunoscătoare: Aliluia! 


Icosul 9 

Noi nu îţi putem lăuda îndeajuns ostenelile, semnele şi minunile tale, Sfinte apostol 
Bartolomeu, pe care le-ai făcut în Armenia; Puterea acestor semne a ajuns chiar în 
casa regelui, când demonul a fost alungat din fiica lui, prin rugăciunea ta. Când 
regele şi tot poporul au văzut sărăcia ta, neînţeleasă, atunci toată Armenia cea ma- 
re, de la casa împăratului şi până la lăcaşurile săracilor, întorcându-se spre Hristos, 
se bucurau în cântări vesele şi pline de laudă pentru tine, marele apostol şi lucrător 
de minuni, aşa: 

Bucură-te, minunat făcător de minuni; 

Bucură-te, medic pentru toţi cei bolnavi; 

Bucură-te, că ai iubit mai mult slava lui Hristos decât comorile pământești; 
Bucură-te, că mijloceşti mântuirea sufletelor omenești; 

Bucură-te, că ai întors-o pe regină și pe fiica ei către Hristos; 

Bucură-te, că şi nobilu curteni şi oamenii de rând au fost luminaţi de Sfântul Bo- 
ez; 

Bucură-te, iubind sărăcia material; 

Bucură-te, apostol slăvit; 

Bucură-te, luminătorul Armeniei; 

Bucură-te, tatăl nostru iubitor de copii; 
Bucură-te, deschizându-ne uşile cerului; 
Bucură-te, cel ce ne răpeșşti din calea distrugerii; 
Bucură-te, Sfânt şi slăvit apostol Bartolomeu! 


Condacul 10 

Lucrând pentru mântuirea oamenilor, Sfinte apostol Bartolomeu, ai ajuns la sfâr- 
şitul binecuvântat al vieţii tale: preoții idolilor din Armenia cea mare văzând că 
sunt lipsiți de hrana lor, l-au îndemnat pe Astiagis, fratele împăratului, să te piardă 
şi să răzbune nedreptatea ce s-a făcut idolilor lor. După ce te-au prins, te-au dat la 
chinuri în oraşul Alban şi apoi a poruncit să te răstignească pe cruce, cu capul în 
jos. Însă tu, Sfinte apostol Bartolomeu, ai strigat, cu bucurie Domnului, chiar şi de 
pe cruce: Aliluia! 


Icosul 10 

Nu ai încetat să predici împăratului poruncile Domnului, Sfinte apostol, chiar şi 
atârnând cu capul în jos pe cruce: i-ai învăţat pe acești oameni, care erau adunaţi în 
jurul tău, să fie fermi în credinţa în Hristos. Dar noi, minunându-ne de tăria lui 
Dumnezeu, care te întărea pe tine dându-ţi curaj, Sfinte apostole te lăudăm aşa: 
Bucură-te, glorios mucenic al lui Hristos; 

Bucură-te, mărturisitor îndrăzneţ al învățăturu lui Hristos; 

Bucură-te, propovăduind adevărul lui Dumnezeu, cu buzele tale, până la moarte; 
Bucură-te, uimind întregul univers cu răbdarea ta; 

Bucură-te, că în ceasul tău de moarte ai atras mii de oameni către Hristos; 
Bucură-te, martorul puterii pline de har a lui Hristos; 

Bucură-te, că nu te-ai ruşinat de moartea pe cruce, primind o cunună victorioasă, 
purtată cu bucurie; 

Bucură-te, că în ceasul chinului tău, ai fost unit cu Domnul; 

Bucură-te, că în ceasul morții, ai anticipat dulceaţa cerului; 

Bucură-te, că ai devenit parte din această dulceaţă cerească; 

Bucură-te, învățător harnic al răbdării; 

Bucură-te, vas pentru toate virtuțile; 

Bucură-te, Sfânt şi slăvit apostol Bartolomeu! 


Condacul 11 

Îţi aducem cântare, din toată inima slăvit apostol al lui Hristos, Bartolomeu şi 
amintindu-ne de clipa morţii tale, pe cruce, ne minunăm de jertfa ta pentru Hristos, 
cu lacrimi îţi binecuvântăm moartea, când crudul chinuitor a poruncit să rupă şi 
pielea de pe corpul tău cinstit. Dar tu, Sfinte apostol, nu ai încetat să-L lauzi pe 
Domnul până în ultima clipă, când capul tău a fost tăiat, din porunca chinuitorului, 

iar sufletul tău curat, Sfinte apostol s-a dus în ceruri, pentru a da slavă Domnului și 
cu locuitorii cereşti strălucitori strigi, pentru totdeauna, către EI: Aliluia! 


Icosul 11 

Cei credincioşi, după moartea ta de pe cruce, ţi-au luat cu respect, trupul cinstit şi 
l-au pus într-o raclă de plumb, împreună cu capul şi pielea. Dar, când închinătorii 
la idoli au văzut câte minuni făceau moaştele tale, le-au aruncat în mare, iar racla 
de plumb, ca o barcă uşoară, a plutit pe apă, până la Insula Lipar și a fost găsită 
chiar de către episcop, după ce a trăit revelaţia lui Dumnezeu, iar oamenii, îm- 
preună cu clerul, au primit, cu bucurie, acest dar şi cu bucurie au aşezat moaştele în 
Biserica lor, cântându-i apostolului Bartolomeu acestea: 

Bucură-te, glorios apostol al lui Hristos; 

Bucură-te, credincios credinţei în Dumnezeu Cuvântul; 

Bucură-te, înțelept predicator al Evangheliei lui Hristos; 

Bucură-te, sursă inepuizabilă de minuni; 

Bucură-te, că ai lăudat numele Domnului de la răsărit la apus; 

Bucură-te, că marea a fost sfințită prin alaiul moaştelor tale; 

Bucură-te, educatorul Siriei şi Asiei; 

Bucură-te, că şi în leropole ai creştinat oameni; 

Bucură-te, că ai ajuns chiar şi în India cu propovăduirea lui Hristos; 

Bucură-te, că ai luminat pe locuitorii ţărmurilor mării cu lumina învățăturii lui Hri- 
stos; 


Bucură-te, că L-ai dus pe Hristos în Armenia cea mare; 
Bucură-te, că ne-ai mângâiat dulce cu venirea moaștelor tale; 
Bucură-te, Sfânt şi slăvit apostol Bartolomeu! 


Condacul 12 

Dă-ne har de la Domnul, să fim demni să îți imităm viaţa şi să îți slăvim moartea şi 
ostenelile tale, Sfinte apostole, că şi Sfântului Iosif, imnograful în ajunul sărbătorii 
tale, i-ai apărut în Altar și l-ai binecuvântat cu Sfânta Evanghelie. Noi ne rugăm, ca 
prin rugăciunile tale, să primim luminarea harului de la Domnul şi cu emoție, să Îi 
strigăm: Aliluia! 


Icosul 12 

Cântându-ţi munca de propovăduire a lui Hristos, îţi lăudăm minunatele munci 
apostolice, îţi cinstim, cu evlavie răstignirea pentru Hristos, slăvim minunile nenu- 
mărate făcute de cinstitele tale moaşte şi te lăudăm: 

Bucură-te, că ai predicat în multe locuri ale lumii; 

Bucură-te, că ai adus mulţi oameni la Hristos; 

Bucură-te, înțelept predicator al Evangheliei lui Hristos; 

Bucură-te, următor fidel al poruncilor lui Hristos; 

Bucură-te, că ai binecuvântat insula Lipar şi oraşul Benevent, unde se odihnesc 
moaştele tale; 

Bucură-te, întrucât întregul univers se minunează de faptele tale; 

Bucură-te, în Hristos; 

Bucură-te, apostol zelos pentru mântuirea noastră; 

Bucură-te, căci în ziua Înfricoşătoarei Judecăţi a lui Hristos, te vei aşeza pe unul 
dintre cele zece tronuri şi vei judeca întregul univers cu EI; 

Bucură-te, căci ne eşti mijlocitor în faţa singurului Judecător şi Domn în ceasul Ju- 
decăţii de Apoi; 

Bucură-te, vestitor al faptelor glorioase ale lui Hristos Dumnezeu; 

Bucură-te, distrugător al înşelăciunilor rele ale lui satana; 

Bucură-te, Sfânt şi slăvit apostol Bartolomeu! 


Condacul 13 (de 3 ori) 

O, Sfinte slăvit și lăudat apostol Bartolomeu primeşte această rugăciune de la noi 
nevrednicii, cântare de laudă care ţi se aduce, din toată inima, sufletul şi trupul 
pentru slujba ce ai făcut-o Domnului şi Învăţătorului tău; ne rugăm ca prin rugă- 
ciunile tale, să ne dăruieşti viaţa spre slava Domnului, să primim toate, de la EI, cu 
mulțumire şi să le îndurăm, cu răbdare, ca şi tine, ca să moştenim Împărăţia veş- 
nică, să Îl vedem şi să ne bucurăm cu Domnul, Creatorul nostru, împreună cu tine 
și cu toţi Sfinţii în Rai, unde să Îi cântăm, pentru totdeauna: Aliluia! 

Se zice apoi, iarăşi: 


Icosul 1 

Domnul și Mântuitorul întregului neam omenesc, ştiind curăția sufletului tău, Sfin- 
te Bartolomeu, te-a îndemnat să primeşti botezul. Noi, minunându-ne de darurile 
tale duhovniceşti, te slăvim: 

Bucură-te, Bartolomeu, mare apostol al lui Hristos; 

Bucură-te, ucenicul cel mai harnic al lui Hristos; 

Bucură-te, că ai avut inima curată; 

Bucură-te, căci ai respins învăţăturile viclene ale bătrânilor evrei; 

Bucură-te, că te-ai lipit de Hristos din toată inima ta; 

Bucură-te, că ai renunţat la toate binecuvântările lumeşti; 

Bucură-te, că ţi-ai părăsit tatăl şi mama, fraţii şi surorile de dragul Domnului; 
Bucură-te, căci urmând pe Hristos ai perceput adevărata fericire; 

Bucură-te, că ai fost captivat de învăţătura lui Hristos; 

Bucură-te, că urmând calea lui Hristos, ai moştenit binecuvântarea Împărăției Ce- 
rurilor; 

Bucură-te, cel mai milostiv predicator al învățături lui Hristos; 
Bucură-te, slujitor credincios al Domnului; 
Bucură-te, Sfânt şi slăvit apostol Bartolomeu! 


Condacul 1 

Celui ales din poporul lui Israel a fi apostolul lui Hristos pentru a propovădui cre- 
dința oamenilor, minunatului Bartolomeu, îi aducem cântări de laudă, căci el a ales 
învățătura lui Hristos mai mult decât învățătura cărturarilor evrei. Sfinte apostol 
Bartolomeu, nu ne abandona pe noi, cei care îți cinstim amintirea şi te sărbătorim. 
Mijloceşte pentru noi, căci îţi strigăm, cu buze recunoscătoare: Bucură-te, Sfânt şi 
Slăvit apostol Bartolomeu! 


Apoi, se spune această: 
Rugăciune 


O, slăvite apostol al lui Hristos, Bartolomeu care ţi-ai dat sufletul pentru Hristos. 
Auzi rugăciunile şi suspinele copiilor tăi care sunt ridicate, spre tine cu inimă frân- 
tă. Noi suntem întunecaţi de răutate şi pentru aceasta, fiind acoperiţi de necazuri, 
ne este secată puterea de a duce o viaţă bună şi ne este imposibil să rezistăm lupilor 
răpitori, care se străduiesc cu îndrăzneală, să jefuiască moştenirea lui Dumnezeu. 


O, puternice apostol, tu cel ce ţi-ai purtat şi ţi-ai învins neputinţele, nu te despărți 
de noi, în duh, ca să nu ne despărțim de dragostea lui Dumnezeu, ci protejează-ne 
cu mijlocirea ta puternică şi fie ca Domnul să aibă milă de toate rugăciunile tale, să 
distrugă zapisul păcatelor noastre nemăsurate şi să ne binecuvânteze, ca să ne bu- 
curăm, cu toţi Sfinţii, de Împărăţia Sa şi să fim parte la nunta Mielului Său, pentru 
că Lui 1 se cuvine cinstea, slava, mulţumirea şi închinăciunea, în vecii vecilor. 
Amin! 


Și apoi se face Otpustul: Doamne, Iisuse Hristoase, Fiul lui Dumnezeu, pentru ru- 
găciunile prea curatei Maicii Tale, ale Sfântului apostol Bartolomeu şi ale tuturor 
Sfinţilor, miluieşte-ne şi ne mântuieşte pe noi. Amin. 


Surse: 
https://chirho88888888.wordpress.com/2021/04/02/acatistul-sfantului-apostol-bartolomeu/ 


https://acoperamantulmaiciidomnului.wordpress.com/2021/03/02/acatistul-sfantului- 
apostol-bartolomeu-1 l-iunie/ 

2 oo 


Sfântul apostol Vartolomeu a fost unul din cei doisprezece apostoli. După primirea 
Sfântului Duh, au căzut sorții, pe el şi pe Sfântul apostol Filip, ca să meargă în 
Siria şi în Asia de sus, pentru propovăduirea cuvântului lui Dumnezeu. După ce au 
plecat în părţile acelea, uneori umblând împreună, alteori despărțiți prin cetăţi şi 
apoi iarăşi întâlnindu-se, întorceau cu învăţăturile lor pe mulți oameni spre 
mântuire. 


Deci într-o vreme, despărțindu-se ei şi ducându-se în părțile Asiei mici spre a 
propovădui cuvântul lui Dumnezeu popoarelor sălbatice din Lidia şi Misia, 
Sfântului Vartolomeu, care era prin alte cetăţi, i-a poruncit Dumnezeu să meargă în 
ajutorul lui Filip. 


Întâlnindu-se, amândoi într-un gând sufereau ostenelile și relele pătimiri 
apostoleşti, precum se scrie despre aceasta în pătimirea Sfântului apostol Filip: 
Sfântul apostol Vartolomeu a fost trimis de Dumnezeu în ajutorul lui Filip, căruia 
îi urmă şi sora lui, fecioara Mariamia, toți slujind la mântuirea oamenilor. Ei au 
trecut prin toate cetățile Lidiei şi ale Misiei, binevestindu-le dreapta credinţă, şi 
suferind multă mâhnire şi scârbă de la cei necredincioşi, fiind bătuţi, închişi prin 
temnițe şi loviți cu pietre. Dar, cu toate acele ispite şi bătăi, păzindu-se vii, cu darul 
lui Dumnezeu, se sârguiau spre ostenelile ce le erau înainte întru bună-vestirea lui 
Hristos. 


Ajungând astfel în Asia la iubitul ucenic al lui Hristos, loan cuvântătorul de 
Dumnezeu, care propovăduia pe Hristos acolo şi mângâindu-se cu dânsul prin 
duhovnicească mângâiere, s-au dus în Frigia. Intrând în cetatea lerapole, au 
propovăduit pe Hristos. Cetatea aceea era plină de idoli, cărora li se închina 
poporul cel orbit de diavoleasca înşelăciune. Acolo era o viperă, pe care locuitorii 
lerapolei o cinsteau ca pe o zeiţă şi o ţineau închisă în capiştea cea zidită pentru 
dânsa, aducându-i multe feluri de jertfe spre hrană. Acel popor păzea cu cinste şi 
alte târâtoare, ca balauri şi şerpi. Pentru aceea, mai întâi Sfântul Filip cu însoțitorii 
săi, s-au înarmat asupra acelei vipere, prin rugăciune. Atunci, s-a întâmplat să fie 
cu dânşii şi Sfântul loan cuvântătorul de Dumnezeu, care le-a ajutat cu rugăciunea, 
biruind vipera. Apoi au omorât-o, cu puterea lui Dumnezeu, înjunghiind-o cu o 
suliță. 


Deci, Sfântul loan, cuvântătorul de Dumnezeu degrabă s-a despărțit de dânşii, 
lăsându-le lor cetatea lerapolei, spre a propovădui într-însa cuvântul lui Dumnezeu; 
iar el s-a dus în alte cetăți pentru a propovădui mântuirea lumii. 

lar Sfântul Filip, Vartolomeu şi Mariamia, rămânând în lerapole, se sârguiau cu 
dinadinsul să izgonească de acolo întunericul închinării de idoli şi să strălucească 
cunoştinţa adevărului ca o lumină mare, ostenindu-se ziua şi noaptea în predicarea 
cuvântului, învățând pe cei înşelaţi, înțelepțind pe cei fără de minte şi povăţuind la 
calea dreptăţii pe cei rătăciţi. 

În cetatea aceea era un om, anume Stahie; iar acela era orb de 40 de ani. Dar Sfinţii 
apostoli, cu rugăciunea, i-au deschis ochii cei trupeşti, iar prin propovăduirea lui 
Hristos, i-au luminat şi ochii cei sufleteşti şi botezându-l pe el, petreceau în casa 
lui. Atunci a ieşit vestea prin toată cetatea, cum că Stahie cel orb s-a vindecat; şi s- 
a adunat popor mult în casa lui, pe care Sfinţii apostoli îl învăţa credinţa în lisus 
Hristos. 


Tot acolo se mai aduceau şi mulți neputincioşi, pe care îi tămăduia pe toţi prin 
rugăciune şi izgoneau diavolii din oameni; de aceea, mulţi au crezut în Hristos şi s- 
au botezat de aceşti Sfinţi apostoli. 

Antipatul acelei cetăți avea o femeie, anume Nicanora, care fiind muşcată de un 
şarpe, zăcea bolnavă, aproape moartă. 


Auzind de Sfinţii apostoli că sunt în casa lui Stahie şi că tămăduiesc toate bolile cu 
cuvântul, a poruncit slugilor s-o aducă la dânşii, nefiind bărbatul ei acasă. Fiind 
adusă la dânşii, a câştigat îndoită tămăduire, pentru că s-a vindecat şi de mușcătura 
şarpelui şi de diavoleasca vătămare de suflet, crezând în Hristos, prin învăţătura 
lor. 


Deci, venind antipatul acasă, slugile lui i-au spus că femeia lui a învăţat a crede în 
Hristos, de la nişte oameni străini care locuiesc în casa lui Stahie. 


Atunci antipatul, mâniindu-se foarte mult, a poruncit ca îndată să prindă pe 
apostoli, iar casa lui Stahie să o ardă; astfel s-a făcut după porunca lui. 


În acea vreme, s-a strâns în lerapole o mulţime mare de popor şi prinzind pe Sfinţii 
apostoli Vartolomeu, Filip şi sora sa, Mariamia, îi târau pe uliţă, bătându-i şi 
batjocorindu-i; apoi i-au aruncat în temniţă. După aceea, antipatul a şezut la 
judecată, ca să cerceteze pe propovăduitorii lui Hristos. 

Deci, adunându-se la dânsul toți slujitori idoleşti, şi slujitorii viperei celei 
pierdute, au făcut plângere contra Sfinţilor apostoli, zicând: "Fă dreptate, antipate, 
pentru necinstea adusă zeilor noştri, căci, de când au intrat aceşti străini în cetatea 
noastră, poporul a pustiit altarele marilor zei, pentru că au uitat obişnuitele lor 
jertfe; apoi au mai omorât şi cinstita noastră zeiţă viperă şi toată cetatea s-a umplut 
de fărădelege; deci să nu laşi să mai trăiască aceşti fermecători". 


Atunci antipatul a poruncit să dezbrace pe Sfântul Filip de îmbrăcăminte, crezând 
că poate vor găsi farmece în îmbrăcămintea lui şi, dezbrăcându-l, n-au găsit nimic; 
asemenea şi pe Vartolomeu l-au dezbrăcat. Dar, când se apropiară de Mariamia, 
vrând să o dezbrace şi pe ea şi să dezgolească feciorescul ei trup, atunci deodată s- 
au schimbat înaintea ochilor lor şi s-a făcut o văpaie mare de foc, iar păgânii, 
înspăimîntîndu-se, au fugit din faţa ei. 


După aceea, ighemonul a condamnat pe Sfinţii apostoli la răstignire. 


Deci mai întâi pe Sfântul apostol Filip, găurindu-i călcâiele, l-au legat cu o funie şi 
l-au spânzurat de un lemn în preajma uşii capiştei viperei; apoi l-au răstignit cu 
capul în jos, batjocorindu-l şi lovindu-l cu pietre. După aceea, l-au răstignit şi pe 
Sfântul Vartolomeu lângă pereţii capiştei şi îndată s-a făcut mare cutremur, încât 
pământul, deschizându-se, a înghițit pe antipat şi pe toți slujitorii viperei, împreună 
cu mare popor necredincios. Văzând aceasta, s-au înfricoşat toţi credincioşii şi 
necredincioşii şi au strigat către Sfinţii apostoli că să-i miluiască şi să roage pe 
Unul Adevăratul Dumnezeu pentru ei, ca să nu-i înghită pământul de vii. 


Astfel a fost bună voinţă a lui Dumnezeu, ca apostolii Lui să treacă de pe pământ la 
cer, prin acest fel de pătimire şi moarte, pentru care şi picioarele lui erau întoarse. 
Astfel, fiind spânzurat, Sfântul Filip se ruga lui Dumnezeu pentru vrăjmaşii săi, ca 
să le ierte toate greşelile şi să le lumineze ochii minţii lor, ca să cunoască şi să vadă 
adevărul. lar Domnul s-a aplecat spre rugăciunea lui şi îndată a poruncit 
pământului de a scos vii pe toţi pe care îi înghiţise, numai antipatul şi cu slujitorii 
viperei au rămas într-însul. lar ceilalţi, cu mare glas au mărturisit şi au prea mărit 
puterea lui Hristos, dorind să fie botezați. 


Dar, pe când ei voiau să ia de pe lemn pe Sfântul Filip, el şi-a dat sufletul în 
mâinile lui Hristos. Astfel l-au pogorât mort. 


Iar Mariamia, sora lui, care prin curăţie şi-a păzit fecioria, privind la pătimirea şi la 
moartea fratelui său, Sfântul Filip, l-a cuprins cu dragoste şi l-a sărutat, veselindu- 
se de el cu duhul, că bine şi-a săvârşit alergarea sa. 

lar Vartolomeu a botezat pe toţi cei ce crezuseră în Hristos, rânduindu-le episcop 
pe Stahie. 


După aceea, au îngropat cu cinste trupul Sfântului Filip; iar în locul unde a curs 
sângele lui, după trei zile a crescut viţă de vie, în semn că Sfântul apostol Filip, 
după vărsarea sângelui său pentru Hristos, acum se veseleşte de bucuria cea 
veşnică, împreună cu Domnul său în Împărăţia Cerului. 


Sfântul Vartolomeu şi fericita fecioară Mariamia, după îngroparea Sfântului Filip, 
au mai zăbovit câteva zile în lerapole şi, întărind-o bine în credinţa bisericească, s- 
au despărțit, pornind fiecare în calea sa. Sfânta Mariamia s-a dus în Licaonia, unde 
s-a şi mutat către Domnul, iar Sfântul Vartolomeu s-a dus în părțile Indiei şi a 
zăbovit acolo, ostenindu-se multă vreme, umblând şi propovăduind cuvântul 
Domnului prin cetăţi şi sate şi tămăduind pe cei neputincioşi cu numele lui Hristos. 


Apoi, luminând pe mulți şi făcându-le biserici, le-a dat Evanghelia Sfântului Matei 
ce o purta la sine tălmăcind-o în limba lor; iar pe cea în limba evreiască a lăsat-o la 
ei care după o sută de ani şi mai mult, a fost adusă în Alexandria de Panten, 
filosoful creştin. După ce a ieşit din India, Sfântul Vartolomeu s-a dus în Armenia 
cea mare. 


Mergând el acolo, idolii şi mai ales diavolii care locuiau în idoli au tăcut; iar mai 
pe urmă, diavolii cu mare glas au zis că Vartolomeu îi izgoneşte şi-i munceşte pe 
el. Duhurile cele necurate se izgoneau nu numai din idoli, dar şi din oameni prin 
venirea Sfântului apostol Vartolomeu; pentru aceea, mulţi credeau în Hristos. 


2 o e 


In ţara aceea era un împărat cu numele Polimie, care avea o fată îndrăcită. Diavolul 
striga prin gura ei: "O, Vartolomee, şi de aici ne izgoneşti pe noi?" 


Apostolul lui Hristos, ducându-se la acea fată îndrăcită, îndată a fugit diavolul 
dintr-însa, iar fata împăratului s-a făcut sănătoasă. 


După aceasta, vrând împăratul să mulțumească sfântului, i-a trimis cămile 
încărcate cu daruri ca: aur, argint, mărgăritare şi alte lucruri preţioase. Însă el, fiind 
sărac cu duhul şi neavând trebuinţă de nimic, le-a trimis înapoi la împărat, zicându- 
i: "Eu nu fac negustorie cu aceste lucruri, ci caut suflete omeneşti, pe care, de le 
voi dobândi, le voi duce la cer şi atunci mă voi arăta înaintea Domnului meu ca 
sunt mare neguțător”. 

Umilindu-se împăratul de cuvintele lui, a crezut în Hristos cu toată casa sa şi s-au 
botezat de mâinile Sfântului apostol, adică împăratul Polimie, împărăteasa, fiica lui 
cea tămăduită şi mulți din boieri şi din popor fără număr; căci mult mai mult de 
zece cetăţi, căutând la împărat, au primit Sfântul Botez. 


Văzând slujitorii idoleşti aceasta, s-au mâniat asupra Sfântului apostol, socotind de 
rău aceea pentru ei; căci idolii lor se sfărâmau, închinarea de idoli cu totul se 
pierdea şi jertfele din care ei se ţineau nu se mai făceau. Deci, apropiindu-se de 
Astiagis, fratele împăratului, l-a îndemnat să-l piardă pe Vartolomeu şi să izbă- 
vească de nedreptatea ce s-a făcut idolilor lor. 


Deci acela, găsind timp liber, a prins pe Sfântul apostol şi-l muncea în cetatea 
Albana din Armenia cea mare; apoi l-a răstignit pe cruce cu capul în jos. Iar 
Sfântul apostol, bucurându-se că pătimeşte pentru Hristos, Domnul său, şi fiind 
spânzurat pe cruce cu capul în jos, nu înceta a propovădui cuvântul lui Dumnezeu. 
Pentru că, pe cei credincioşi îi întărea în credinţă, iar pe cei necredincioşi îi sfătuia 
să cunoască adevărul şi să se întoarcă de la întunericul cel diavolesc, la lumina cea 
adevărată a lui Hristos. Muncitorul, nesuferind acestea, a poruncit să-i jupoaie 
pielea de pe el. Dar şi într-aceasta muncă răbda, ca într-un trup străin, neîncetat 
binecuvântând şi mărind pe Dumnezeu. În sfârşit, muncitorul a poruncit să-i taie 
capul. Numai atunci a tăcut gura cea de Dumnezeu grăitoare, când capul lui a fost 
desprins de trupul care a rămas spânzurat pe cruce, cu picioarele spre cer, 
însemnând cu adevărat mergerea apostolului spre cele de sus. 


Astfel s-a sfârşit Sfântul Vartolomeu, apostolul lui Hristos, trecând după acele 
dureri şi osteneli, la acea odihnă fără de dureri, întru bucuria Domnului său. 
Credincioşii, care au fost de față la sfârşitul lui, au luat cinstitul lui trup de pe 
cruce, împreună cu capul, şi le-au pus într-o raclă de plumb, aşezându-le în cetatea 
Albana din Armenia mare. De la sfintele lui moaşte se dau tămăduiri, prin minune, 
bolnavilor; pentru aceasta, mulți necredincioşi s-au apropiat de Biserica lui Hristos. 


După multă vreme, muncitorii cei întunecaţi cu îndrăcirea idolească, auzind şi 
văzând minunile ce se făceau de moaştele Sfântului Vartolomeu, nevrând să 
cunoască puterile lui Dumnezeu, au luat sfintele moaşte cu racla cea de plumb şi 
le-au aruncat în mare. Dar, o minune! racla cea de plumb plutea uşoară ca o luntre 
pe apă, sosind la insula Lipar. 


Deci s-a făcut descoperire lui Agaton, episcopul cetății Liparului, despre moaştele 
apostoleşti care au fost aduse de ape. Şi, ducându-se episcopul la malul mării cu 
clerul şi cu tot poporul şi găsind moaştele, se minunau cu toţii cum racla cea de 

plumb şi cu moaştele nu s-au afundat în apă şi mai uşoară decât o luntre, a înotat 
pe mare o cale atât de lungă până la dânşii. Pentru aceasta, ei au prea mărit pe 
Dumnezeu, au luat racla cu moaştele şi le-au pus în Biserica lor cu bucurie şi cu 
cântări de psalmi. 

Dar nu se cuvine a trece cu tăcerea şi aceasta despre Sfântul Vartolomeu, care se 
scrie în viaţa cuviosului Iosif, scriitorul de cântări. Acest cuvios, câştigând o 
părticică din moaştele Sfântului apostol Vartolomeu, a adus-o în locaşul său care 
era aproape de Constantinopol. EI a zidit o biserică în numele apostolului şi partea 
aceea de moaşte a pus-o într-însa cu cinste; şi adeseori se învrednicea a-l vedea pe 
Sfântul apostol în vedenia visului, pentru că avea către dânsul mare dragoste şi 
credinţă. 


EI dorea să împodobească cu cântări de laude praznicul acelui Sfânt apostol, dar nu 
îndrăznea, ci se îndoia dacă-i va fi plăcut lui acest lucru sau nu. 


Drept aceea se rugă cu dinadinsul lui Dumnezeu şi apostolului, ca să-i dea pentru 
aceasta încredințare şi să i se dăruiască înţelepciune de sus, ca să poată scrie 
stihurile cântării. Rugându-se pentru aceasta cu post şi cu lacrimi patruzeci de zile 
şi apropiindu-se ziua pomenirii apostolului, a văzut la Vecernia praznicului pe 
Sfântul apostol Vartolomeu, arătându-i-se din altar. Deci, fiind îmbrăcat în haine 
albe şi ridicând perdeaua altarului, l-a chemat la dânsul. 


Iosif apropiindu-se de Sfântul apostol, acela a luat cartea Sfintei Evanghelii de 
e dumnezeiasca Masă şi a pus-o pe pieptul lui Iosif, zicându-i: 


Zicându-i aceasta, Sfântul apostol Vartolomeu 


s-a făcut nevăzut. 


Atunci, cuviosul Iosif, umplându-se de negrăită bucurie şi simțind în sine darul 
înţelepciunii, s-a întins cu totul spre mulţumire. Deci, din acel ceas, a început a 
scrie cântările bisericeşti şi pesnele canoanelor, prin care a împodobit nu numai 
prăznuirea Sfântului apostol Vartolomeu, dar şi pe ale multor sfinţi; tot astfel pe 
prea curata Maica lui Dumnezeu a cinstit-o cu multe canoane, asemenea şi pe 
Sfântul ierarh Nicolae, umplând Sfânta Biserică de frumoase cântări, de unde a 
câştigat şi numirea de scriitor de cântări. 

lar noi, de toate acestea, slăvim pe Hristos Mântuitorul nostru Cel împreună cu 
Tatăl şi cu Sfântul Duh, slăvit în veci de toată făptura. Amin. 


Notă. Pe Sfântul apostol Vartolomeu, unii îl socotesc că este Natanail, pe care Filip 
l-a adus la Hristos, ca şi cum ar fi fost unul şi acelaşi Natanail şi Vartolomeu. 
Natanail era cu numele, dar cu porecla i se zicea Vartolomeu, după tatăl său; adică 
fiul lui Tolomeu, pentru că cuvântul "var" în limba evreiască se tâlcuieşte fiu, 
precum şi Hristos a zis către Sfântul apostol Petru: Fericit eşti, Simon, var Ilona, 
adică fiul lui lona. Tot astfel, un orb din Ierihon se numea Vartimeu, adică fiul lui 
Timeu. Aşa şi acest sfânt apostol, ca şi cum după tată se numea astfel: Vartolomeu, 
fiul lui Tolomeu, pentru că acest nume Tolomeu era vechi la evrei şi mai des, 
precum este arătat în Scriptură Legii vechi la Isus al lui Navi, în capitolul 15, stihul 
14 şi în cărțile II ale împăraţilor în capitolul 3, stihul 3. 


Dar ei socotesc numele cel adevărat al lui Vartolomeu ca şi cum ar fi fost Natanail, 
pentru că nu se află în nici o parte a Evangheliei chemarea lui Vartolomeu la 
apostolie, decât numai în locul lui Natanail. Apoi, cei trei sfinţi evanghelişti Matei, 
Marcu şi Luca pomenesc pe Vartolomeu, nu pomenesc pe Natanail; iar Sfântul 
Ioan evanghelistul, pomenind pe Natanail, nu pomeneşte pe Vartolomeu, şi spune 
că Natanail este prieten al apostolilor la vânatul peştilor şi pe care lisus Hristos l-a 
văzut după Înviere, pentru că zice: "Erau împreună Simon Petru, Toma, Natanail, 
fiii lui Zevedeu şi ceilalți”. Dar, deşi alții nu se învoiesc la aceasta, precum şi 
Prologul pe luna lui mai, în 10 zile, spune că Simon Zilotul este Natanail, însă alții 
socotesc că Natanail este unul din cei şaptezeci de ucenici ai lui Hristos. 


Despre cetatea Albana, unde a pătimit Sfântul Vartolomeu, să nu creadă cineva că 
este ţara Albaniei, pentru că una este ţara Albaniei în Europa şi alta cetatea Albana 
în Armenia cea mare, care este în Asia. Mai sunt şi prin alte părți cetăți cu acelaşi 
nume. 


[Vieţile Sfinţilor - Viaţa, nevoinţele şi pătimirea Sfântului apostol (B) Vartolomeu 
(11 iunie)] 

